CELEX: 62019TN0521
Language: fi
Date: 2019-07-19 00:00:00
Title: asia T-521/19: Kanne 19.7.2019 — Haswani v. neuvosto

9.9.2019   
            
            
               FI
            
            
               Euroopan unionin virallinen lehti
            
            
               C 305/67
            
         
      Kanne 19.7.2019 — Haswani v. neuvosto
      (asia T-521/19)
      (2019/C 305/77)
      Oikeudenkäyntikieli: ranska
      
         Asianosaiset
      
      
         Kantaja: George Haswani (Yabrud, Syyria) (edustaja: asianajaja G. Karouni)
      
         Vastaaja: Euroopan unionin neuvosto
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 27.5.2016 annetun neuvoston päätöksen (YUTP) 2016/850
               
            
                  —
               
               
                  kumoaa Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 27.5.2016 annetun neuvoston täytäntöönpanopäätöksen (EU) 2016/840
               
            
                  —
               
               
                  kumoaa Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 29.5.2017 annetun neuvoston päätöksen (YUTP) 2017/917
               
            
                  —
               
               
                  kumoaa Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 29.5.2017 annetun neuvoston täytäntöönpanoasetuksen (EU) 2017/907
               
            
                  —
               
               
                  kumoaa Syyriaan kohdistettavista rajoittavista toimenpiteistä annetun päätöksen 2013/255/YUTP täytäntöönpanosta 10.7.2017 annetun neuvoston täytäntöönpanopäätöksen (YUTP) 2017/1245
               
            
                  —
               
               
                  kumoaa Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 10.7.2017 annetun neuvoston täytäntöönpanoasetuksen (EU) 2017/1241
               
            
                  —
               
               
                  kumoaa Syyrian tilanteen johdosta määrättävistä rajoittavista toimenpiteistä annetun päätöksen 2013/225/YUTP muuttamisesta 28.5.2018 annetun neuvoston päätöksen (YUTP) 2018/778
               
            
                  —
               
               
                  kumoaa Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 28.5.2018 annetun neuvoston täytäntöönpanoasetuksen (EU) 2018/774
               
            
                  —
               
               
                  kumoaa Syyrian tilanteen johdosta määrättävistä rajoittavista toimenpiteistä annetun päätöksen 2013/225/YUTP muuttamisesta 17.5.2019 annetun neuvoston päätöksen (YUTP) 2018/806
               
            
                  —
               
               
                  kumoaa Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 17.5.2019 annetun neuvoston täytäntöönpanoasetuksen (EU) 2019/798
               
            
                  —
               
               
                  ja näin ollen
                  
                              —
                           
                           
                              määrää Gerorge Haswanin nimen poistamisesta edellä mainittujen toimien liitteistä
                           
                        
                              —
                           
                           
                              velvoittaa neuvoston maksamaan 100 000 euroa korvauksena kantajan henkisestä kärsimyksestä
                           
                        
                              —
                           
                           
                              velvoittaa neuvoston vastaamaan omista oikeudenkäyntikuluistaan sekä kantajan oikeudenkäyntikuluista, jotka hän täsmentää oikeudenkäyntimenettelyn aikana.
                           
                        
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste perustuu SEUT 296 artiklan toisen kohdan mukaisen perusteluvelvollisuuden loukkaamiseen. Kantaja moittii Euroopan unionin neuvostoa siitä, että se tyytyi esittämään epämääräisiä ja yleisiä seikkoja mainitsematta erityisesti ja konkreettisesti niitä seikkoja, joiden perusteella se katsoo harkintavaltaansa käyttäessään, että kantajaan on kohdistettava kyseisiä rajoittavia toimenpiteitä. Näin ollen neuvosto ei esittänyt kantajaa vastaan mitään konkreettista ja objektiivista seikkaa, jolla kyseiset toimenpiteet voitaisiin perustella.
               
            
                  2)
               
               
                  Toinen kanneperuste perustuu suhteellisuusperiaatteen loukkaamiseen perusoikeuksiin puuttumalla. Kantaja väittää, että riidanalainen toimenpide on kumottava, koska se on suhteeton tavoitteeseen nähden ja tarkoittaa kohtuutonta puuttumista elinkeinovapauteen ja omistusoikeuteen, jotka vahvistetaan Euroopan unionin perusoikeuskirjan 16 ja 17 artiklassa. Suhteettomuus johtuu siitä, että toimenpiteet koskevat perusteettomasti kaikkea merkittävää taloudellista toimintaa.
               
            
                  3)
               
               
                  Kolmas kanneperuste perustuu ilmeiseen arviointivirheeseen ja näytön puuttumiseen. Vakiintuneen oikeuskäytännön mukaan perusoikeuskirjan 47 artiklassa taatun tuomioistuinvalvonnan tehokkuus edellyttää, että valvoessaan niiden perusteiden laillisuutta, joihin perustuu päätös merkitä tietyn henkilön nimi rajoittavien toimenpiteiden kohteena olevien henkilöiden luetteloon tai pysyttää se siinä, unionin tuomioistuimet varmistuvat siitä, että kyseinen päätös, joka koskee kyseistä henkilöä erikseen, perustuu riittävän vankkaan tosiseikastoon. Kantajan mukaan neuvoston väitteet, jotka liittyvät sekä ”läheisiin yhteyksiin hallintoon”että väitettyyn rooliin välittäjänä hallinnon ja ISILin välisissä liiketoimissa öljyalalla, on lopullisesti hylättävä sillä perusteella, että ne ovat täysin perusteettomia eikä niitä tukevaa tosiseikastoa ole.
               
            
                  4)
               
               
                  Neljäs kanneperuste liittyy vahingonkorvausvaatimukseen siltä osin kuin se seikka, että kantajaa pidetään vastuussa eräistä vakavista seikoista, joita ei ole näytetty toteen, saattaa kantajan ja hänen perheensä vaaraan, mikä on osoitus aiheutuneiden vahinkojen laajuudesta ja oikeuttaa kantajan vaatimaan vahingonkorvausta.